
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

6. napirendhez

Tárgy: Beszámoló a Tápió-Hajta Vízgazdálkodási Társulat elmúlt időszaki tevékenységéről
Tisztelt Képviselő-testület!
Mint emlékezetes, önkormányzatunk évek óta támogatja a Tápió-Hajta Vízgazdálkodási Társulatnál folyó közfoglalkoztatási programokat annak érdekében, hogy a sülysápi vízfolyások karbantartása biztosított legyen. A támogatási megállapodás 7 fős keretre szól, 6000 Ft/fő összeggel, azonban a támogatási összeg havonta olyan arányban kerül megfizetésre, ahány fő ténylegesen dolgozott abban az időszakban.

A Társulat most új program indítását jelezte, egyúttal rövid beszámolót is adott az elmúlt időszaki tevékenységéről, amit mellékelten előterjesztek. 

Miután a Képviselő-testület legutóbb felhatalmazta a polgármestert, hogy a támogatási megállapodást mindaddig meghosszabbítsa, amíg a feltételek változatlanok maradnak, jelen napirend keretében csak a beszámoló vonatkozásában kérem a Képviselő-testület szíves döntését.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete a Tápió-Hajta Vízgazdálkodási Társulat (2760 Nagykáta, Perczel Mór u. 26.) elmúlt időszakban folytatott tevékenységéről szóló beszámolóját elfogadja.
Határidő: azonnal
Felelős: polgármester
Sülysáp, 2017. április 20.

Horinka László s.k.

